section_heading: Povijest
paragraph_text: 847. godine su grad zauzeli Arapi (Saraceni) i osnovali Emirat Bari koji je bio jedini centar islama na talijanskom tlu i trajao do 871. godine. 871. su Arape protjerali Franci uz veliku pomoć hrvatskog kneza Domagoja koji je poslao mornaricu. Grad je došao pod bizantsku vlast. 1009. je izbila pobuna Langobarda koja je ugušena 1018. 1071. su grad zauzeli Normani. 1087. su u grad prenesene moći sv. Nikole koji je postao zaštitnik grada. Nakon toga u grad dolaze brojni hodočasnici. 1098. je papa Urban II. sazvao crkveni sabor u Bariju koji je neuspješno pokušao pomiriti katoličku i pravoslavnu crkvu. 1117. je ponovo došlo do pobune Langobarda koji će i u kasnijem razdoblju podići više pobuna. Bari je u pobunama više puta bio razaran i obnavljan.